Page:English Historical Review Volume 37.djvu/249

1922

vel in nocte, 'Pater noster' dicat pro salute vivorum semel, pro pace semel, et semel pro requie defunctorum. Tres quoque elemosinas unusquisque tenetur, ut hanc indulgentiam consequatur, si facere poterit. Si vero ea paupertate laborat, ut elemosinas illas facere non possit, ter iterum 'Pater noster' pro consequenda remissione dicere tenentur.

"Talis est dispositio ad subveniendum terre Ierosolomitane a domino Philippo, rege Francie, et Henrico, rege Anglie, communi consilio episcoporum et comitum et baronum terrarum suarum approbata, scilicet, quod, unusquisque, tam clericorum quam laicorum, qui plusquam centum solidos non habuit, de unaquaque domo quam habuit, ubi singulis diebus ignis consuetudinarie accendetur, II denarios singulis annis usque ad tres annos persolvet. Si vero in mobilibus plusquam centum solidos habuerit, de unaquaque libra in tota terra regis Francie II denarios Proveniensis monete, vel equipollens, et in terra regis Anglie cismarino II denarios Andegavensis monete, et in Anglia unus sterlingus persolvetur usque ad predictum terminum. Qui vero centum libras in terris vel in redditibus habuerit, vel eo amplius, de centum libris XX solidos annuatim dabit. Qui vero in redditibus minus quam centum libras habuerit, de XX libris dabit quatuor solidos, et de XL libris VIII solidos, et ita deinceps vel rationem predictam. Habentes vero mobilia ultra centum solidos iurabunt quod de singulis XX solidis fideliter duos denarios dabunt. De parte mortui que spectat ad eum secundum consuetudinem terre, et unum post, et debet elemosinam pro anima sua facere."